লাদাখে মৃত্যু দক্ষিণ কোরিয়ার যাত্রীর! উদ্ধার করল ভারতীয় সেনা

ওয়েব ডেস্ক: লাদাখের (Ladakh) পর্বত শৃঙ্গ থেকে দুই কোরিয়ান অভিযাত্রীকে উদ্ধার করল ভারতীয় সেনা। চিকিৎসাধীন অবস্থায় ১ জনের মৃত্যু হয়েছে বলে সূত্র মারফত খবর পাওয়া গিয়েছে।

সূত্রের খবর, বৃহস্পতিবার লাদাখের একটি পাহাড়ে অভিযানের সময় দক্ষিণ কোরিয়ান দুই অভিযাত্রী কোঙ্গামারুলার কাছে পড়ে গিয়ে গুরুতর আহত হন। ভারতীয় সেনার বিশেষ বাহিনী অভিযান চালিয়ে হেলিকপ্টারে দুই বিদেশী অভিযাত্রীকে ১৭ হাজার ফুট উচ্চতা থেকে উদ্ধার করে। গুরুতর আহত অবস্থায় দুই অভিযাত্রীকে লেহর সোনাম নরবু মেমোরিয়াল হাসপাতালে ভর্তি করা হয়। চিকিৎসার সময় এক দক্ষিণ কোরিয়ান অভিযাত্রীর মৃত্যু হয়। অন্য অভিযাত্রীর অবস্থা আপাতত স্থিতিশীল বলেই সূত্রের খবর। ভারতীয় সেনার তরফে, মৃতের পরিবারকে এক্স হ্যান্ডেলে সমবেদনা জানানো হয়েছে।

আরও পড়ুন: GST কৃতিত্ব কার? দেশজুড়ে শুরু রাজনৈতিক তর্কযুদ্ধ

লাদাখের পাহাড়গুলোতে প্রায়শই এইধরনের ঘটনা ঘটে থাকে। সেই কারণে, অত্যাধুনিক যন্ত্রপাতি ও হেলিকপ্টারের দ্বারা যাত্রীদের উদ্ধার করে নিরাপদ স্থানে পৌঁছে দেওয়ারও ব্যবস্থা করেন সেনাকর্তারা। প্রসঙ্গত, গত সপ্তাহেও লাদাখের মাউন্ট নান-এ ঘটে মর্মান্তিক দুর্ঘটনা।