লাদাখে সেনাবাহিনীর অভিযানে উদ্ধার এক কোরিয়ান দম্পতি

ওয়েব ডেস্ক: লাদাখে এক ঘণ্টার রুদ্ধশ্বাস অভিযান সেনাবাহিনীর। দুই দক্ষিণ কোরিয়ান নাগরিককে (Korean) উদ্ধার করল সেনাবাহিনী। বৃহস্পতিবার রাতে ১৭,০০০ ফুট উচ্চতার কংমারুলা পাস (Kongmarula Pass) এলাকায় আটকে পড়েন ওই দম্পতি। ওইদিন রাতেই মাত্র এক ঘন্টার মধ্যেই তাঁদের দুজনকে উদ্ধার করা হয়।

সেনাবাহিনী সূত্রে খবর, বৃহস্পতিবার রাত ৮.০৫ মিনিট নাগাদ ১৭,০০০ ফুট উচ্চতার কংমারুলা পাস (Kongmarula Pass) এলাকায় আটকে পড়েন এক দম্পতি। খবর পাওয়া মাত্রই চ্যালেঞ্জিং পরিস্থিতিতে রাত ৮.২০ মিনিট নাগাদ আর্মি এভিয়েশন স্কোয়াড্রনের মাধ্যমে হেলিকপ্টার এর সাহায্যে অপারেশন শুরু হয়। সেনার তরফে জানা গিয়েছে, এই অভিযানের জন্য দরকার ছিল দক্ষ উড়ান চালক, যে চ্যালেঞ্জিং পরিস্থিতি সামলাতে পারবে। কারণ গোটা জায়গা বরফে ঢাকা ছিল। ৯.১৫ মিনিট নাগাদ সেনাবাহিনী সফলভাবে বরফের মধ্যে অবতরণ করে উদ্ধার করে ওই দুই কোরিয়ান দম্পতিকে।

আরও পড়ুন: মাত্র ১৮ ঘণ্টার মধ্যেই জম্মু-কাশ্মীরে তৈরি হল কাঠের সেতু, নেপথ্যে ভারতীয় সেনা

পরবর্তীতে জরুরি চিকিৎসার জন্য চিকিৎসার জন্য তাঁদের পাঠানো হয়। স্বামীর নাম হিউন কিম। তাঁর স্ত্রীর নাম জানা যায়নি। সেনার এই নিখুঁত ও দ্রুত অভিযান নিঃসন্দেহে প্রশংসার যোগ্য।

দেখুন অন্য খবর